recursal/SuperWikiNEXT-32B huggingface dataset:
**Davidson "David" Matthew** (toisinaan nimi on kirjoitettu virheellisesti muodossa **Matthew Davidson** sekä **David Matthew**, s. 4. huhtikuuta) on kanadalainen pokerinpelaaja. Matthew on syntynyt Antigualla ja asuu Torontossa. 

Huhtikuussa 2006 Davidson Matthew sijoittui toiseksi Joe Bartholdi Jr:n voittamassa World Poker Touriin kuuluneessa Fourth Annual Five-Star World Poker Classic -turnauksessa. Kakkostilastaan hän ansaitsi 1 903 950 dollaria. Kilpailuun hän selvisi Paradise Poker -nettipokerihuoneen 25 dollarin satelliittiturnauksen kautta.

Davidson Matthew oli WPT:n Borgata Winter Openissa tammikuussa 2007 kymmenes. Helmikuussa 2007 hän oli toinen World Series of Pokerin oheisturnauksessa Harrah Rinconin kasinolla ja voitti 147 364 dollaria.

Davidson Matthew omistaa yrityksen, joka myy ja välittää pankkiautomaatteja.

Lokakuussa 2007 Davidson Matthewin turnausansiot ylittivät 2,4 miljoonaa dollaria.

Lähteet
-------

1. ↑   : Davidson (David) Matthew WSOP player profile World Series of Poker. Viitattu 15. lokakuuta 2007.
2. 1 2 3   : Profile: Davidson Matthew World Poker Tour. Viitattu 24. toukokuuta 2007.
3. ↑   : WSOP Player profile World Series of Poker. Viitattu 6. kesäkuuta 2007.
4. ↑   : Poker Player Profiles: David Matthew Pokerlistings.com. Viitattu 22. maaliskuuta 2007.
5. ↑   : David Matthew stats The Hendon Mob. Viitattu 15. lokakuuta 2007.

Aiheesta muualla
----------------

* Davidson Matthew The Hendon Mob Poker Databasessa (englanniksi)
Anders Johan Adolf Boxström (1878)
**Anders Johan Adolf Boxström** (14. maaliskuuta 1846 Uukuniemi – 30. tammikuuta 1906 Helsinki) oli suomalainen eversti, tilastotieteilijä ja valtioneuvos (1886).

Henkilöhistoria
---------------

Boxströmin vanhemmat olivat kirkkoherra Johan Boxström ja Augusta Winter ja puoliso vuodesta 1871 Julia Alfthan. Boxström tuli kadetiksi Haminaan 1858 ja vänrikiksi henkikaartin Volhynian rykmenttiin 1875. Yleisesikunta-akatemian kurssin hän suoritti 1869–1872 ja yleni alikapteeniksi. Suomen kadettikouluun hänet komennettiin 1872 ja nimitettiin 1874 sinne kapteenina sotatieteiden opettajaksi. Everstiluutnantiksi Boxström ylennettiin 1875 ja everstiksi 1878. Hän sai 1880 nimityksen Suomen sotaväen esikuntapäälliköksi, vuosina 1886–1902 hän oli Tilastollisen päätoimiston johtaja. Valtioneuvoksen arvo myönnettiin Boxströmille 1886.

Julkaisuja
----------

* *Lärobok i topografi*, 1874
* *Käsikirja Suomen reservimiehille*, 1885, ruots. *Handbok för den finska reservmannen*
* *Kort handledning i kartupptagning*, 1888
* *Jemförande befolkingsstatistik. Med särskildt afseende å förhållandena i Finland 1750–1890*, 1891, suom. *Pääpiirteet Suomen väestötilastosta vuosina 1750–1890*, 1899–1909

Lähteet
-------

1. 1 2  Blomstedt, Kaarlo, ym. (toim.): *Kansallinen elämäkerrasto, I osa: A–E*, s. 316. Porvoo: Werner Söderström Osakeyhtiö, 1927.
2. 1 2  Georg Luther: Anders Johan Adolf Boxström *Biografiasampo*. Viitattu 5.8.2023.
3. ↑  Otavan Iso tietosanakirja, Otava 1967, osa 1 p. 1419


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**The Cleansing** on kokkolalaisen Immortal Souls -yhtyeen toinen EP, joka julkaistiin *Little Rose Productions* -levymerkillä vuonna 2000. *Divine Wintertime* -EP:n tapaan *The Cleansing* äänitettiin *Studio Watercastlessa*, Jyväskylässä helmikuussa 2000*lähde?*. Teknisestä avusta vastasi jälleen Arttu Sarvanne, mutta EP:n tuottajana toimi *Little Rose Productionsin* Manu Lehtinen.

*The Cleansing* -EP julkaistiin niin sanotusti maistiaisena vuotta myöhemmin seuranneesta debyyttialbumista *Under the Northern Sky*, jolta EP:llä on myös mukana suoraviivainen ja tarttuvia kertosäkeitä sisältävä kappale "*The Cleansing*". A. Särkioja on kertonut keksineensä kappaleen psyykkistä puhdistautumista käsittelevän teeman saunassa, mistä on perujaan aloitussäe "*Out from the darkened night, into the burning hot cleansing steam.*" Kappaleet "*Until*" ja "*Prophet*" ovat uudelleensovitettuja versioita *Reflections of Doom* -demokasetin kappaleista. Demon doom metal -elementit on vaihdettu yhtyeen modernimpaan, nopeaan ja melodiseen ilmaisuun. "*Icebound*" oli äänitetty myös debyyttialbumia varten, mutta tuottajan ja yhtyeen päätöksellä jätettiin lopulta pois ja julkaistiin EP:llä. "*Iceboundin*" idean A. Särkioja kertoo tulleen ajatuksesta kapeista ja sulkeutuneista mielistä sekä rajusta lähellä kuolemaa olleesta kokemuksesta, joka tarvitaan havahduttamaan nukkuva mieli näkemään tilanteensa.

Kappaleet
---------

1. The Cleansing – 4.07 (säv. A. Särkioja, san. E. Särkioja)
2. Until – 4.11 (säv. E. Särkioja, san. A. Särkioja)
3. Prophet – 4.30 (säv. A. Särkioja, san. E. Särkioja)
4. Icebound – 4.40 (säv. E. Särkioja)

Kokoonpano
----------

* Aki Särkioja – murinalaulu, basso
* Esa Särkioja – kitara
* Pete Loisa – kitara
* Jupe Hakola – rummut

Lähteet
-------

1. ↑  A. Särkiojan sivuhuomautukset Once Upon a Time in the North -kokoelman kansilehdessä.

Aiheesta muualla
----------------

* The Cleansing Discogsissa.  (englanniksi)
* Albumi *The Cleansing* Encyclopaedia Metallum -sivustolla (englanniksi)
*Hakusana "Jermak" ohjaa tänne. Historiallisesta jäänmurtajasta on oma artikkelinsa.*
Jermak Timofejevitš. 1600-luvun parsuna.
**Jermak Timofejevitš** (ven. Ерма́к Тимофе́евич; syntymäaika tuntematon – 6. elokuuta 1585) oli venäläinen kasakkapäällikkö ja Siperian valloittaja.

Iivana IV lahjoitti Stroganovin kauppias- ja teollisuussuvulle Kaman seudun vuonna 1558 ja Uralin takaiset Tura- ja Toboljokien alueet vuonna 1574. Tsaari antoi heille myös oikeuden rakentaa linnoituksia Obin ja Irtyšin rannalle. Vuoden 1577 tienoilla Stroganovit kutsuivat Jermakin joukkoineen suojelemaan omistuksiaan Siperian kaanin Kutšumin hyökkäyksiltä.

Jermak lähti sotaretkelle Siperiaan vuonna 1579 tai 1581. Lokakuussa 1582 Irtyšin rannalla käydyssä taistelussa hänen retkikuntansa tuhosi Kutšum-kaanin pääjoukot ja valtasi Siperian kaanikunnan pääkaupungin Kašlykin. Kutšum jatkoi vastarintaa ja hyökkäsi elokuussa 1585 yllättäen Jermakin retkikunnan kimppuun. Taistelussa haavoittunut Jermak sai surmansa yrittäessään uida Irtyšin sivujoen Vagain yli. Hänen joukkojensa jäänteet vetäytyivät talveksi Obin linnoitukseen.

Jermakista kertovaa kansanrunoutta syntyi jo 1500-luvulla. Myöhemmin häntä ovat kuvanneet monet kirjailijat ja taiteilijat.

Lähteet
-------

1. 1 2 3 4  *Bolšaja Sovetskaja Entsilopedija, tom 9*, s. 94. Moskva: Sovetskaja Entsiklopedija, 1972.

Aiheesta muualla
----------------

* Kuvia tai muita tiedostoja aiheesta **Jermak Timofejevitš** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Ruotsi
* Tšekki

 |
|  |
| Muut | 
* IdRef

 |

 |
**Adrián Annus** (s. 28. kesäkuuta 1973 Szeged, Unkari) on unkarilainen moukarinheittäjä.

Annus sijoittui 1992 Soulin nuorten MM-kisoissa moukarissa yhdenneksitoista tuloksella 63,18. Neljä vuotta myöhemmin hän karsiutui Atlantan olympialaisissa heitettyään 73,68. Budapestin EM-kisoissa 1998 hän oli kahdeksas tuloksella 77,29. Hän karsiutui Sydneyn olympialaisissa 2000 ja heitti yhdeksänneksi Edmontonin MM-kisoissa 2001 tuloksella 78,10. Vuonna 2002 hän voitti Unkarin-mestaruuden sekä EM-kultaa Münchenin EM-kisoissa 81,17 metriä kantaneella heitolla. Kauden lopussa hän sijoittui GP-finaalissa toiseksi ja voitti yleisurheilun maailmancupin.

Annus voitti 2003 jälleen Unkarin-mestaruuden. Myöhemmin samana vuonna hän voitti MM-hopeaa Pariisin MM-kisoissa. Kauden lopussa hän voitti IAAF:n yleisurheilufinaalin tuloksella 82,10. Annus heitti pisimmälle Ateenan olympialaisissa 2004, mutta kilpailun jälkeen hänen virtsanäytteensä havaittiin kuuluvan eri henkilölle kuin Annus. Kun Annus vielä kieltäytyi uusintatestistä, hänet hylättiin.

Ennätykset
----------

* Kuulantyöntö: 16,87 (1999)
* Kiekonheitto: 50,16 (1995)
* Moukarinheitto: 84,19 (2003)

Lähteet
-------

1. 1 2 3 4  Adrián Annus Kansainvälinen yleisurheiluliitto.  (englanniksi)
2. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Märta Torén elokuvan *Kielletty raja* promojulisteessa (1949).
**Märta Torén** (myös *Marta Toren*; 21. toukokuuta 1925 Tukholma – 19. helmikuuta 1957 Tukholma) oli ruotsalainen näyttelijä. Hän esiintyi sekä lavalla että elokuvissa 1940–1950-luvuilla. Hänen kuvansa oli *Life*-lehden kannessa 13. kesäkuuta 1949. Erään merkittävän elokuvaesiintymisensä hän teki Humphrey Bogartin vastanäyttelijänä elokuvassa *Damaskus – vaarojen kaupunki* (1951).

Torén oli naimisissa Leonardo Bercovicin kanssa vuodesta 1952 kuolemaansa, ja parille syntyi lapsi. Torénin kuoleman 31-vuotiaana aiheutti aivoverenvuoto.

Elokuvia
--------

* *Miekka erämaassa* (1949)
* *Damaskus – vaarojen kaupunki* (1951)
* *Pariisin pikajuna* (1952)
* *Assignment – Paris* (1952)
* *Suuri Puccini* (1953)

Lähteet
-------

1. ↑  Elonet: Märta Torén

Aiheesta muualla
----------------

* Märta Torén Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* Europeana
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Märta Torén
Ken Adam (oikealla) Klaus Wowereitin kanssa vuonna 2012.
**Kenneth "Ken" Hugo Adam** (syntyjään **Klaus Hugo Adam**, 5. helmikuuta 1921 Berliini – 10. maaliskuuta 2016 Lontoo) oli saksalaissyntyinen brittiläinen elokuvalavastaja.

Elämä
-----

Adam syntyi Berliinissä juutalaiseen perheeseen. Natsipuolue nousi Saksassa valtaan vuonna 1933, ja Sturmabteilungin häirintä ajoi perheen vaatekaupan konkurssiin. Seuraavana vuonna perhe muutti Englantiin, ja Adam sai sittemmin maan kansalaisuuden. Adam oli toisen maailmansodan veteraani Royal Air Forcen lentäjänä. Hän oli yksi kolmesta sodanajan saksalaissyntyisestä RAF-lentäjästä. Toiset kaksi olivat hänen veljensä ja Peter Stevens. Adam lyötiin ritariksi vuonna 2003.

Adam tuli tunnetuksi lähinnä työstään *James Bond* -elokuvien parissa. Niiden joukkoon lukeutuvat kuuluisina esimerkkeinä *007 ja Kultasormi* (1964) ja *007 rakastettuni* (1977). Hän oli kaksinkertainen Oscar-palkittu (paras lavastus) ja kaksinkertainen Bafta-palkittu. Hänelle myönnettiin vuonna 2002 Art Directors Guildin elinikäisten saavutusten palkinto.

Ken Adam luovutti koko taiteellisen kokoelmansa Deutsche Kinemathekille. Kokoelmaa esittelevät verkkosivut avautuvat vuonna 2016.

Teokset
-------

* Adam, Ken – Frayling, Christopher: *Ken Adam Designs the Movies: James Bond and Beyond*. London: Thames & Hudson, 2008. ISBN 978-0-500-51414-6.
* Adam, Ken – Sylvester, David: *Moonraker, Strangelove and Other Celluloid Dreams: The Visionary Art of Ken Adam*. London: Phillip Galgiani, 1999. ISBN 978-1-870814-27-0.

Lähteet
-------

1. ↑  Sir Ken Adam, James Bond production designer, dies aged 95 *BBC News*.  10.3.2016. Viitattu 10.3.2016. (englanniksi)
2. ↑  Ken Adam Archive Deutsche Kinemathek.  Arkistoitu 30.5.2015. Viitattu 22.9.2015.

Kirjallisuutta
--------------

* Frayling, Christopher: *Ken Adam and the Art of Production Design*. London: Faber and Faber, 2005. ISBN 978-0-571-22057-1.
* Kissling-Koch, Petra: *Macht(t)räume: Der Production Designer Ken Adam und die James-Bond-Filme*. Berlin: Bertz + Fischer Verlag, 2012. ISBN 978-3-86505-396-1.
* Smoltczyk, Alexander: *James Bond, Berlin, Hollywood – Die Welten des Ken Adam*. Berlin: Nicolaische Verlagsbuchhandlung, 2002. ISBN 978-3-87584-069-8.

Aiheesta muualla
----------------

* Web of Stories: Ken Adam Adam kertoo elämäntarinansa 150:n haastatteluvideon sarjassa.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Yhdysvallat
* Ruotsi
* Tšekki
* Alankomaat

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Angela Williams** (s. 30. tammikuuta 1980 Bellflower, Kalifornia) on yhdysvaltalainen pikajuoksija.

Williams sijoittui 1995 toiseksi nuorten Pan-Amerikan kisoissa 100 metrin juoksussa. Kaksi vuotta myöhemmin hän voitti kilpailun ja saavutti samana vuonna nuorten maailmantilaston parhaan ajan 100 metrillä. Williams valittiin vuosina 1997 ja 1998 Track & Field News -lehden high school -yleisurheilijaksi. Ainoastaan Marion Jones on saanut palkinnon kahdesti Williamsin lisäksi. Williams voitti 1998 Annecyn nuorten MM-kisoissa hopeaa 100 metrillä ajalla 11,27. Seuraavana vuonna hän voitti Universiadeissa 100 metrin henkilökohtaisen kilpailun sekä 4 × 100 metrin viestijuoksun. Saman vuoden Pan-Amerikan kisoissa hän oli toinen 100 metrillä sekä pikaviestissä.

Williams voitti Lissabonin sisäratojen MM-kisoissa 2001 MM-hopeaa 60 metrillä ajalla 7,09. Myöhemmin samana vuonna hän karsiutui Edmontonin ulkoratojen MM-kisoissa 100 metrin välierissä. Vuonna 2002 hän voitti NCAA-mestaruuden sisäradoilla 60 metrillä ja ulkoradoilla 100 metrillä. Seuraavana vuonna hän voitti Yhdysvaltain sisäratojen mestaruuden 60 metrillä ja voitti Birminghamin sisäratojen MM-kisoissa matkan MM-hopeaa. Pariisin ulkoratojen MM-kisoissa hän oli mukana Yhdysvaltain joukkueessa, joka voitti pikaviestissä MM-hopeaa. Kauden lopussa hän sijoittui IAAF:n yleisurheilufinaalissa 100 metrillä seitsemänneksi.

Maaliskuussa 2008 Williams saavutti ensimmäisen aikuisten arvokisavoittonsa, kun hän voitti Valencian sisäratojen MM-kisoissa kultaa 60 metrillä ennätysajallaan 7,06.

Henkilökohtaiset ennätykset
---------------------------

Lähde: IAAF
Ulkoradat
* 100 metrin juoksu: 11,02 (2008)
* 200 metrin juoksu: 23,02 (1998)
* 400 metrin juoksu: 53,40 (1995)

Sisäradat
* 50 metrin juoksu: 6,17 (2001, 2002)
* 55 metrin juoksu: 6,73 (2003)
* 60 metrin juoksu: 7,06 (2008)

Lähteet
-------

1. 1 2 3 4 5 6 7  Angela Williams Kansainvälinen yleisurheiluliitto.  (englanniksi)
2. 1 2
3. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Sung-Hak "Tom" Mun** (s. 28. heinäkuuta 1990) on eteläkorealainen moottoriurheilija. Hän aloitti karting-uran jälkeen kilpa-uransa vuonna 2007, jolloin hän ajoi Formula Renault 2.0 UK BARC-sarjassa, jossa hän keräsi 34 pistettä ja sijoittui kerran palkintokorokkeelle. Loppupisteissä hän oli sarjan yhdeksäs. Vuonna 2008 Mun ajoi Britannian Formula Renault -sarjaa keräten 68 pistettä ja sijoittuen sarjan 21:ksi. Vuonna 2009 Mun ei ajanut missään sarjassa ja palasi vuonna 2010 Aasiaan kilpailemaan Formula BMW Pacific-sarjassa. Hän sijoittui loppupisteissä sarjan kymmenneksi keräten 49 pistettä ja sijoittuen kerran palkintokorokkeelle. Vuonna 2011 Mun ajoi FIA Formula 2-sarjassa saavuttamatta pisteitä.

Lähteet
-------

1. 1 2 3  Sung-Hak Mun *Driver Database*. Speedsport Magazine. Viitattu 24.7.2017. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Korea

 |

 |
Panagía  
ΠαναγίαPanagían saari ja sen Neitsyt Marian kirkko.

|  |  |
| --- | --- |
| Sijainti | 
41°00′24″N, 25°08′40″E, ÁvdiraXánthi, Itä-Makedonia ja TraakiaKreikka |
| Vesialue | 
Pórto Lágoksen laguuni, Vistonída |
| Pinta-ala | 
0,0004 km² |

Väestö| Asukasluku | 
0 |

muokkaa - muokkaa wikitekstiäTietolaatikon dokumentaatioNäytä Wikidatasta tulevat arvot

**Panagía** (kreik. Παναγία) on pieni Kreikan saari, joka sijaitsee Vistonída-järven mereen yhdistävässä Pórto Lágoksen laguunissa. Saaren pinta-ala on noin 0,0004 neliökilometriä ja se on asumaton. Hallinnollisesti Panagía kuuluu Ávdiran kuntaan, Xánthin alueyksikköön ja Itä-Makedonian ja Traakian alueeseen.

Saari on saanut nimensä siellä olevasta Neitsyt Maria (*Panagía*) *Pantánassan* kirkosta, joka kuuluu viereisellä Ágios Nikólaoksen saarella olevaan Pyhän Nikolaoksen luostariin. Kirkko täyttää saaren lähes kokonaan. Ágios Nikólaokselta kulkee kävelysilta Panagían saarelle.

Lähteet
-------

1. ↑  Νέζης, Νίκος: *Τα ελληνικά βουνά - Γεωγραφική εγκυκλοπαίδεια*. Τόμος 1. Αθήνα: Ε.Ο.Ο.Α. & Κληροδότημα «Αθ. Λευκαδίτη», 2010. ISBN 978-960-86676-5-5. Teoksen verkkoversio.
2. ↑  Μονή Αγίου Νικολάου *All Over Greece*. Viitattu 4.9.2023.
3. ↑  Ιερά Μονή Αγίου Νικολάου – Πόρτο Λάγος *Μοναστήρια της Ελλαδος*. Viitattu 4.9.2023.
Mike Mularkey
**Michael Rene Mularkey** (s. 19. marraskuuta 1961) on yhdysvaltalainen amerikkalaisen jalkapallon valmentaja ja entinen pelaaja. Peliurallaan Mularkey pelasi NFL:ssä vuosina 1983-1991 sisempänä laitahyökkääjänä Minnesota Vikingsin ja Pittsburgh Steelersin joukkueissa.. Peliuran jälkeen hän alkoi valmentajaksi. Hän on toimi useissa joukkueissa hyökkäyksen apuvalmentajana ja koordinaattorina. Hän on toiminut kuuden kauden ajan päävalmentajana kolmessa eri joukkueessa. Buffalo Billsissä vuosina 2004-2005, Jacksonville Jaguarsissa vuonna 2012 ja Tennessee Titansissa vuosina 2015-2017. .

Lähteet
-------

1. ↑   (Arkistoitu – Internet Archive)
2. ↑


|  |  |  |
| --- | --- | --- |
| Edeltäjä:**Ken Whisenhunt** | **Tennessee Titansin päävalmentaja**2015-2017 | Seuraaja:**Mike Vrabel** |

|  |  |  |
| --- | --- | --- |
| Edeltäjä:**Mel Tucker** | **Jacksonville Jaguarsin päävalmentaja**2012 | Seuraaja:**Gus Bradley** |

|  |  |  |
| --- | --- | --- |
| Edeltäjä:**Gregg Williams** | **Buffalo Billsin päävalmentaja**2004–2005 | Seuraaja:**Dick Jauron** |
**David Levi** (s. 1962 Tel Aviv) on israelilaissyntyinen yhdysvaltalainen pokeriammattilainen. Hän on ollut aktiivinen turnauspelaaja 1990-luvun puolivälistä lähtien. Ennen pokeriuraansa Levi pelasi ammatikseen jalkapalloa.

Jalkapallouran kariuduttua polvivammaan Levi muutti Los Angelesiin, jossa hän tutustui pokeriin. Hävittyään aluksi lähes kaikki rahansa käteispeleissä, hänestä kehittyi hyvä turnauspelaaja. Menestyttyään Levi muutti Las Vegasiin, jossa on asunut muun muassa ystävänsä Amir Vahedin kanssa.

Vuonna 1997 Levi voitti National Championship Of Pokerin 500 dollarin limit hold'em -turnauksen. Sen jälkeen hän on voittanut isoissa turnauksissa lähes vuosittain. Huhtikuussa 2002 hän voitti Bellagion kasinolla 3 100 dollarin no limit hold'em -turnauksen, jonka ykköspalkinto oli 159 468 dollaria. Joulukuussa 2003 Levi oli ykkönen Bellagion Five-Diamond World Poker Classicin 1 500 dollarin limit hold'em -kisassa, jonka voittaja ansaitsi 144 917 dollaria. Kalifornian osavaltion pokerimestaruuskilpailuissa 2004 Levi voitti 2 500 dollarian no limit hold'em -turnauksen.

World Series of Pokerissa Levin paras sijoitus on kolmas, jonka hän saavutti $ 1,500 Razz -tapahtumassa vuonna 2002. Vuonna 2006 hän ansaitsi 50 000 dollarin sisäänoston H.O.R.S.E.-turnauksen 14. sijallaan 137 280 dollaria. 

Maaliskuussa 2007 Levi voitti 1 000 dollarin no limit hold'em -turnauksen The Wynn Classic -tapahtumassa Las Vegasissa. World Poker Tourilla Levin paras sijoitus on kolmas, jonka hän saavutti toukokuussa 2007 WPT:n mestaruusturnauksessa. Levi ansaitsi Shawn Buchananin voittamassa turnauksessa 229 540 dollaria. Joulukuussa 2005 WPT:n Five Diamond World Poker Classicissa Levi oli yhdeksäs (palkkio 112 695 dollaria).

Elokuussa 2007 Levin pokeriuran turnausansiot ylittivät 2,6 miljoonaa dollaria.

Lähteet
-------

1. ↑   : David Levi WSOP player profile World Series of Poker. Viitattu 13. elokuuta 2007.
2. ↑   : David Levi profile PokerListings.com.  Arkistoitu 27.9.2007. Viitattu 28. maaliskuuta 2007.
3. ↑   : David Levi profile Poker-babes.com.  Arkistoitu 27.9.2007. Viitattu 28. maaliskuuta 2007.
4. ↑   : David Levi stats The Hendon Mob. Viitattu 13. elokuuta 2007.

Aiheesta muualla
----------------

* David Levi Myspacessa (englanniksi)
* David Levi The Hendon Mob Poker Databasessa (englanniksi)
* David Levi PokerListings.com:ssa (Arkistoitu – Internet Archive)
**COST** (European Cooperation in Science and Technology) on eurooppalainen tutkijaverkosto. Se tarjoaa tutkimusryhmien yhteistyöhön liittyviä palveluita.

COSTissa toimii kerrallaan noin 200 verkostoa, joita tuetaan neljä vuotta. Vuosittain käynnistyy noin 50 uutta hanketta. COST ei rahoita tutkimuksia vaan ainoastaan tukee yhteistyötä. Aloitteet tulevat tutkijoilta, ja niitä arvioidaan kahdesti vuodessa. Verkostohankkeessa on oltava mukana edustaja vähintään viidestä COSTin jäsenmaasta. 

COSTiin sisältyvät seuraavat aihealueet:

* Biolääketiede ja molekyylibiologia
* Kemia sekä molekyylitieteet ja -teknologiat
* Maan järjestelmien tiede ja ympäristön hallinta
* Elintarvikkeet ja maatalous
* Metsät, metsätuotteet ja -palvelut
* Tieto- ja viestintätekniikat
* Yksilöt, yhteiskunnat, kulttuurit ja terveys
* Materiaalit, fysiikka ja nanotieteet
* Liikenne ja kaupunkikehitys

Suomessa COSTin kautta tapahtuvaa yhteistyötä koordinoi TEKESin COST-toimisto.

Lähteet
-------

1. ↑  COST - European Cooperation in the Field of Scientific and Technical Research TEKES

Aiheesta muualla
----------------

* COSTin kotisivu (Arkistoitu – Internet Archive) (englanniksi)
* Syksyllä 2008 käynnistyvät COST-verkostot TEKES
Christian August Crusius
**Christian August Crusius** (10. tammikuuta 1715 Leuna, Saksi – 18. lokakuuta 1775) oli saksalainen filosofi ja teologi. Crusius opiskeli Leipzigin yliopistossa, ja hänestä tuli yliopiston teologian professori vuonna 1750 ja rehtori vuonna 1773.

Crusius kritisoi Gottfried Leibnizin ja Christian Wolffin filosofioita uskonnollisen puhdasoppisuuden näkökulmasta. Hänen mukaansa mikä tahansa deterministinen järjestelmä johtaa moraalin rappeutumiseen. Crusius itse korosti tahdon vapautta. Wolffia vastaan suunnattu kritiikki vaikutti Immanuel Kantiin tämän järjestelmän ollessa muotoutumassa, ja Kant mainitsee hänen eettiset oppinsa *Käytännöllisen järjen kritiikissään*.

Myöhemmän elämänsä Crusius omisti teologialle. Hän johti yliopistossa "crusiaaneiksi" kutsuttua puoluetta "ernestiaaneja" eli Johann August Ernestin kannattajia vastaan. Nämä kaksi professoria olivat omaksuneet vastakkaiset eksegeettiset menetelmät. Ernesti halusi tutkia Raamattua samalla tavalla kuin muitakin antiikin aikaisia tekstejä, kun taas Crusius halusi pitäytyä tulkinnassa kirkollisessa perinteessä. Crusiuksen näkemykset ovat vaikuttaneet muun muassa E. W. Hengstenbergiin ja Franz Delitzschiin.

Teoksia
-------

* *Entwurf der nothwendigen Vernunftwahrheiten* (1745)
* *Weg zur Gewissheit und Zuverlässigkeit der menschlichen Erkenntniss* (1747)
* *Hypomnemata ad theologiam propheticam* (1764-1778)
* *Kurzer Entwurf den Moraltheologie* (1772-1773)

Lähteet
-------

1. 1 2 3  Christian August Crusius (*Encyclopaedia Britannica 11th ed.* (1911). Encyclopaedia Britannica Company, Cambridge, Englanti.) *1911encyclopedia.org*. Viitattu 8.12.2008.

Kirjallisuutta
--------------

* Crusius, Christian August: *Die Philosophischen Hauptwerke*. Neljä osaa, toimittanut Giorgio Tonelli. Hildesheim: Georg Olms, 1964-.
* Krieger, Martin: *Geist, Welt und Gott bei Christian August Crusius. Erkenntnistheoretisch-psychologische Perspektiven im Kontrast zum Wolffschen System*. Würzburg: Königshausen & Neumann, 1993.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Kreikka
* Alankomaat
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Arkesíni** (kreik. Αρκεσίνη) on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 106 (vuonna 2011).

Antiikin Arkesinen akropolis eli linnavuori.
Arkesínin kylä sijaitsee Amorgóksen lounaisissa sisäosissa noin 15 kilometriä lounaaseen saaren pääkylästä Amorgóksen kylästä eli Chórasta. Se on rakennettu Kórakas-vuoren rinteeseen noin 200 metrin korkeuteen merenpinnasta laskettuna, ja sen rakennuskanta koostuu perinteisistä kykladisista valkoisista taloista. Kylä on ottanut nimensä antiikin ajan Arkesinen kaupungilta, joka sijaitsi rannikolla noin kolme kilometriä nykyisestä kylästä pohjoiskoilliseen. Kylän tärkein kirkko on omistettu Pyhälle Paraskevalle (*Agía Paraskeví*).

Arkesíni muodostaa myös laajemman kyläyhdyskunnan (Τοπική Κοινότητα Αρκεσίνης, *Topikí Koinótita Arkesínis*), johon kuuluvat varsinaisen Arkesínin kylän lisäksi kylät Kalofána, Kalotarítissa, Mávri Mýti ja Rachoúla sekä saaret Ánydros, Feloúka, Gramvoússa, Kisíri, Patelídi ja Psalída. Koko yhdyskunnan väkiluku on 179.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Amorgos Arkesini village *Greeka.com*. Viitattu 3.9.2018.
3. ↑  Arkesini *Greece.com*. Viitattu 3.9.2018.

Aiheesta muualla
----------------

* Kuvia tai muita tiedostoja aiheesta **Arkesíni** Wikimedia Commonsissa
**Leopold Ludvig Toppelius** (27. marraskuuta 1821 Kronstadt, Pietarin kuvernementti, Venäjä – 6. elokuuta 1890 Helsinki) oli suomalainen Venäjän keisarillisen laivaston kontra-amiraali.

Toppeliuksen vanhemmat olivat Retusaaren luterilaisen seurakunnan kirkkoherra Jakob Alexander Toppelius ja Helena Zagel ja puoliso vuodesta 1847 Sofia Toppelius, kaupunginlääkäri, professori Gustaf Toppeliuksen tytär. Sotilas, hovineuvos ja valtiopäivämies Georg Leopold Topelius oli heidän poikansa. Myös Leopold Ludvig Toppeliuksen veljestä Paul Karl Toppeliuksesta tuli kontra-amiraali.

Leopold Ludvig Toppelius tuli kesäkuussa 1839 2. luokan majoitusmestarina 1. Suomen meriekipaasiin, jossa hän palveli koko upseerinuransa. Hän aloitti majoitusmestarina sekä 2. että 3. komppaniassa ja jatkoi 1839 junkkariksi ylennettynä 3. komppaniassa. Toppelius oli 1839–1840 merenmittaustöissä Suomenlahdella priki Ohtalla. Tammikuussa 1841 hänet ylennettiin midshipsmaniksi ekipaasin 8. komppaniaan, saman vuoden kesällä hän purjehti jahti Golubkalla Suomenlahden saaristossa. Hän palveli 1842–1845 fregatti Melpomenella Itämerellä ja Suomenlahdella.

Maaliskuussa 1845 Toppelius siirrettiin ekipaasin 4. komppaniaan ja ylennettiin huhtikuussa 1846 luutnantiksi. Kesällä 1846 hän toimi kauppalaiva Unionin päällikkönä Suomenlahdella ja purjehti 1847–1848 Melpomenella ja linjalaiva Leipzigilla Itämerellä ja Suomenlahdella. Kesällä 1849 hän palveli suomalaisen tullialuksen päällikkönä Suomenlahden saaristossa. Toppelius nimitettiin kesäkuussa 1850 2. komppanian päälliköksi, 1850–1853 hän purjehti linjalaivoilla Suomi ja Andrei Suomenlahdella.

Krimin sodan alussa Toppelius osallistui Andreilla Viaporin puolustukseen, seuraavana vuonna hän toimi Storholmenin rannikkopatterin päällikkönä Santahaminan puolustuksessa ja 1856 Storholmenin linnakkeen päällikkönä. Sodan jälkeen syyskuussa 1856 Toppelius ylennettiin kapteeniluutnantiksi ja hän palveli marraskuuhun 1862 saakka ensin 2. ja sen jälkeen 1. komppanian päällikkönä. Vuosina 1856–1863 hänet oli komennettu höyrylaivaksi muutetun Suomen päälliköksi Päijänteelle. Kun 1. Suomen meriekipaasi nimettiin 1862 1. Suomen kaaderiekipaasiksi, Toppelius palveli ensin ekipaasin esikunnassa, kunnes hänet helmikuussa 1863 nimitettiin ekipaasin päälliköksi. Hänestä tuli tammikuussa 1864 myös Päijänne-eskaaderin päällikkö. 2. luokan kapteeniksi Toppelius yleni 1864 ja 1. luokan kapteeniksi 1868. Eron 1. Suomen kaaderiekipaasin päällikön tehtävästä ja sotapalveluksesta Toppelius sai kontra-amiraalina syyskuussa 1878.

Lähteet
-------

1. 1 2 3 4 5  Toppelius, Leopold Ludvig *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kenraalit ja amiraalit

 |

 |
**Moritz Porges** (23. maaliskuuta 1857 – 27. marraskuuta 1909) oli juutalaista syntyperää oleva tšekkiläinen shakinpelaaja.

Porges pelasi ensimmäisen turnauksensa 1882 Wienissä, jossa hän jakoi sijoja 4–7 Porgesin huomattavin saavutus oli toinen sija, jonka hän jakoi Gyula Makovetzin kanssa, vuonna 1892 Dresdenissä pidetyssä seitsemännessä Saksan shakkiliiton (Deutshes Schahchbund, DSB) kongressiturnauksessa. Kisan voitti Siegbert Tarrasch.

Vuonna 1896 Porges osallistui vahvaan mestariturnaukseen Nürnbergissä ja sijoittui sijoille 16–17. Hänen paras suorituksensa kisassa oli tasapeli suurmestari Siegbert Tarraschin kanssa. Kilpailuun ottivat osaa myös tuolloinen hallitseva maailmanmestari Emanuel Lasker, joka voitti kilpailun ja hänen edeltäjänsä Wilhelm Steinitz, joka oli kuudes. Vuonna 1902 Porges sijoittui kolmanneksi Karlsbadissa pelatussa pienessä turnauksessa.

Porges kuoli 27. marraskuuta 1909. Hänet haudattiin Prahan uudelle juutalaiselle hautausmaalle.

Huomattavia pelejä
------------------

* Moritz Porges vs. Siegbert Tarrasch (1896) Tasapeli Siegbert Tarraschia vastaan Nürnbergin turnauksessa.
* Wilhelm Steinitz vs. Moritz Porges (1896) Tappio ex-maailmanmestari W. Steinitzia vastaan Nürnbergin turnauksessa.
* Moritz Porges vs. Emanuel Lasker (1896) Häviö maailmanmestari Laskerille Nürnbergin turnauksessa.

Lähteet
-------

1. 1 2 3   Index to
Jeremy Gaige’s CHESS TOURNAMENT CROSSTABLES, An Electronic Edition, Anders Thulin, Malmö, 2004-09-01 \*\*\* (Anders Thulinin kokoama lista huomattaviin shakkiturnauksiin vuosina 1851-1930 osallistuneista pelaajista) (englanniksi)
2. ↑   (Arkistoitu – Internet Archive) German chess congresses (englanniksi)
3. ↑  Moritz Porges (1857-1909) (englanniksi)

Aiheesta muualla
----------------

* Porges Chessgames.com-sivustolla (englanniksi)
**Ljudmyla Leonidivna Blonska** (ukr. Людмила Леонідівна Блонська, o.s. Ševtšuk, Шевчук, s. 9. marraskuuta 1977) on entinen ukrainalainen seitsenottelija.

Blonska voitti vuonna 2000 Ukrainan sisäratojen mestaruuden viisiottelussa. Kaksi vuotta myöhemmin hän sijoittui Münchenin EM-kisoissa seitsenottelussa kolmanneksitoista tuloksella 5865. Hän kärähti dopingista kesällä 2003 ja sai kahden vuoden kilpailukiellon. 

Kilpailukiellon päättymisen jälkeen hän voitti 2005 Universiadeissa seitsenottelun tuloksella 6297. Seuraavana vuonna hän voitti Moskovan sisäratojen MM-kisoissa viisiottelussa kultaa pistein 4685. Vuonna 2007 hän voitti seitsenottelussa Ukrainan mestaruuden sekä MM-hopeaa Osakan MM-kisoissa tuloksella 6832.

Pekingissä 2008 Blonska sijoittui alun perin seitsenottelussa toiseksi hävittyään 33 pisteellä maannaiselleen Natalja Dobrynskalle. Blonska ohitti Yhdysvaltain Hyleas Fountainin viimeisessä lajissa 800 metrin juoksussa. Blonska antoi kuitenkin kilpailun jälkeen positiivisen doping-näytteen ja hänet asetettiin elinikäiseen kilpailukieltoon. Hänen seitsenottelun tuloksensa hylättiin ja hän menetti saamansa hopeamitalin. Blonska oli hypännyt myös pituushypyn finaaliin, johon hän ei päässyt dopingkäryn vuoksi.

Ennätykset
----------

* 200 metrin juoksu: 23,80 (2007)
* 800 metrin juoksu: 2.09,44 (2008)
* 100 metrin aitajuoksu: 13,13 (2007)
* Korkeushyppy: 192 (2007)
* Pituushyppy: 688 (2007)
* Kuulantyöntö: 14,77 (2007)
* Keihäänheitto: 51,53 (2007)
* Seitsenottelu: 6832 (2007)

Lähteet
-------

* Ljudmyla Blonska Kansainvälinen yleisurheiluliitto.  (englanniksi)

1. ↑  Dobrynska wins Olympic heptathlon gold medal  16. elokuuta 2008. The Associated Press. Viitattu 16. elokuuta 2008. [vanhentunut linkki]
2. ↑  Blonska 'fails drugs test' *ukpress.google.com*. Viitattu 20.8.2008. [vanhentunut linkki]
3. ↑  IOC Statement on the suspension of Liudmyla Blonska *olympic.org*. Viitattu 21.8.2008.
4. ↑  IOC sanctions Liudmyla Blonska for failing Anti-Doping test *olympic.org*. Viitattu 22.8.2008.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Edémin ranta Palaió Fálirossa.
**Ateenan Riviera** (kreik. Αθηναϊκή Ριβιέρα, *Athinaïkí Riviéra*, joskus myös Αττική Ριβιέρα, *Attikí Riviéra*, "Attikan Riviera") on nimitys, jota käytetään Ateenan metropolialueen Saroninlahden puoleisesta rannikkoalueesta, jossa on lukuisia rantoja ja hotelleja. Se on suosittua virkistysaluetta ateenalaisten keskuudessa sekä suosittua turistialuetta. Alue sijaitsee noin 16 kilometriä etelään Ateenan keskustasta ja ulottuu Pireuksesta Attikan eteläkärkeen Soúnion niemelle.

Ateenan Rivieraan luetun rannikon kokonaispituus on noin 60 kilometriä. Siihen kuuluvat muun muassa Palaió Fáliro, Glyfáda, Voúla, Vouliagméni, Várkiza, Lagonísi, Saronída ja Anávyssos. Palaió Fálirossa on suuri Floísvoksen marina. Alueen rantoja ovat muun muassa Astéras, Loumpárda, Agía Marína, Iliópoulou, Mávro Lithári ja Edém. Alueen antiikin ajan nähtävyyksiin kuuluvat Poseidonin temppeli Soúnion niemellä sekä Apollon Zosterin temppelin rauniot Vouliagménissä.

Rannikon pohjoisosiin pääsee Ateenan keskustasta raitiolinjalla T5 ja Pireuksen suunnasta raitiolinjalla T3.

|  |  |
| --- | --- |
| Rantaa Várkizassa. | Rantaa Vouliagménissa. |

Lähteet
-------

1. 1 2  Athens Riviera *Visit Greece*.  Arkistoitu 26.4.2016. Viitattu 13.3.2017.

Aiheesta muualla
----------------

* Kuvia tai muita tiedostoja aiheesta **Ateenan Riviera** Wikimedia Commonsissa
**Romain Mesnil** (s. 13. heinäkuuta 1977 Plessis-Bouchard) on ranskalainen seiväshyppääjä.

Mesnil sijoittui 1998 Valencian EM-hallikilpailuissa kahdeksanneksi, mutta jäi ilman tulosta Budapestin ulkoratojen EM-kilpailujen karsinnassa. Hän hyppäsi Maebashin sisäratojen MM-kisoissa 1999 kuudenneksi tuloksella 570 cm. Samana vuonna hän sijoittui Universiadeissa kolmanneksi ja voitti alle 23-vuotiaiden EM-kultaa hypättyään 593. Sevillan MM-kisoissa hän jäi loppukilpailussa ilman tulosta. Seuraavana vuonna hän karsiutui Sydneyn olympialaisissa. Lissabonin sisäratojen MM-kisoissa 2001 hän voitti MM-pronssia ja sijoittui myöhemmin samana vuonna Edmontonin ulkoratojen MM-kisoissa viidenneksi. Vuonna 2002 hän karsiutui sekä sisä- että ulkoratojen EM-kisoissa. Birminghamin sisäratojen MM-kisoissa 2003 hän oli seitsemäs. Myöhemmin samana vuonna hän voitti Euroopan cupin, karsiutui Pariisin MM-kilpailuissa ja sijoittui IAAF:n yleisurheilufinaalissa seitsemänneksi.

Mesnil sijoittui 2004 Euroopan sisäratojen cupissa neljänneksi ja Budapestin sisäratojen MM-kisoissa seitsemänneksi. Myöhemmin samana vuonna hän voitti Euroopan cupin, mutta karsiutui Ateenan olympialaisissa. 2006 hän karsiutui Moskovan MM-hallikilpailuissa, voitti Euroopan cupin superliigan ja EM-hopeaa Göteborgin EM-kisoissa tuloksella 565. Kauden lopussa hän oli neljäs yleisurheilun maailmancupissa. Mesnil sijoittui 2007 toiseksi Euroopan cupissa ja voitti MM-hopeaa Osakan MM-kisoissa tuloksella 586. Pekingin olympialaisissa 2008 hän karsiutui loppukilpailusta. Torinon EM-hallikilpailuissa 2009 hän sijoittui seitsemänneksi. Berliinin MM-kilpailuissa 2009 hän sijoittui toiseksi tuloksella 585 cm. Saman vuoden IAAF:n yleisurheilufinaalissa hän oli neljäs. Barcelonan EM-kisoissa 2010 hän oli kahdeksas. Daegun MM-kilpailuissa 2011 hän jäi loppukilpailussa ilman tulosta. Istanbulin sisäratojen MM-kilpailuissa 2012 hän sijoittui kahdeksanneksi tuloksella 550. Saman vuoden Helsingin EM-kilpailuissa hän karsiutui loppukilpailusta. Lontoon olympialaisissa hän oli yhdeksäs.

Mesnil on voittanut lukuisia Ranskan mestaruuksia sekä sisä- että ulkoradoilla.

Ennätykset
----------

* Seiväshyppy: 595 cm (2003)

Lähteet
-------

1. 1 2 3 4 5 6  Romain Mesnil Kansainvälinen yleisurheiluliitto.  (englanniksi)
2. ↑  Official Results - POLE VAULT - Men - Final *iaaf.org*.  26.8.1999. Viitattu 17.12.2009. (englanniksi)
3. 1 2 3  Romain Mesnil *tilastopaja.org*. Viitattu 12.4.2013. (englanniksi)[vanhentunut linkki]
4. ↑  Daegu 2011: seiväshypyn loppukilpailun tulokset *iaaf.org*.  29.8.2011.  Arkistoitu 20.1.2012. Viitattu 14.9.2011. (englanniksi)
5. ↑  FRENCH INDOOR CHAMPIONSHIPS *gbrathletics.com*. Viitattu 17.12.2009. (englanniksi)
6. ↑  FRENCH CHAMPIONSHIPS *gbrathletics.com*. Viitattu 17.12.2009. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Belgia

 |
|  |
| Henkilöt | 
* World Athletics
* Tilastopaja 🔒

 |

 |
Isidro Nozal
**Isidro Nozal Vega** (s. 18. syyskuuta 1977) on espanjalainen maantiepyöräilijä. Hän sijoittui toiseksi vuoden 2003 Espanjan ympäriajossa.

Nozal kilpaili ammattilaisena vuosina 1999−2009. Hän aloitti uransa ONCE-Deutsche Bank -tallissa (nyk. Astana Team) ja jatkoi joukkueessa aina vuoteen 2007 saakka, jolloin hän siirtyi Continental-tason talliin Karpin-Galicia. Vuosina 2008–2009 hänen tallinsa oli portugalilainen Liberty Seguros.

Vuonna 2005 Nozal sai kahden viikon kilpailukiellon, kun hänen verensä hematokriitti-arvo todettiin liian korkeaksi. Nozal liitettiin myös alkuvaiheessa Operaatio Puerto -dopingtapaukseen, mutta Espanjan viranomaiset vapauttivat hänen syytöksistä. Vuonna 2009 hän jäi kiinni CERA-hormonin käytöstä.

Nozalin tavaramerkkinä oli, ettei hän käynyt suurten ympäriajojen yhteydessä suihkussa, koska pelkäsi veden pehmentävän lihaksensa.

Saavutuksia
-----------

* Maantieaika-ajon MM-kilpailu: 2003 neljäs
* Espanjan ympäriajo:
	+ 2003 toinen kokonaiskilpailussa, voitto etapeilla 6 ja 13 (molemmat aika-ajoja)
	+ 2004 seitsemäs kokonaiskilpailussa, kolmas etapilla 9
* Italian ympäriajo: 2001 kolmas etapilla 10
* Ranskan ympäriajo: 2003 kolmas etapilla 11
* Clasica de Alcobendas: 2002 voitto etapilla 3 (aika-ajo)

Lähteet
-------

* Isidro Nozal Trap–Friis-tietokannassa (englanniksi)
* Profiili cyclingarchives.com-sivustolla (englanniksi)

### Viitteet

1. ↑  Ribeiro, Nozal and Guerra positive for CERA *cyclingnews.com*.  18.9.2009. Viitattu 6.5.2010. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Isidro Nozal
**Mark Boswell** (s. 28. heinäkuuta 1977 Mendeville, Jamaika) on kanadalainen korkeushyppääjä.

Boswell kasvoi Jamaikalla ja kokeili lapsuudessaan kaikkia yleisurheilulajeja. Hän voitti alle 20-vuotiaiden maailmanmestaruuden vuonna 1996. Ateenan MM-kisoissa 1997 hän karsiutui hypättyään 223 cm, mutta voitti kaksi vuotta myöhemmin Sevillan MM-kisoissa MM-hopeaa tuloksella 235 cm. Sydneyn olympialaisissa 2000 hän oli kuudes. Vuonna 2001 hän hyppäsi Lissabonin sisäratojen MM-kisoissa kahdenneksitoista ja Edmontonin ulkoratojen MM-kisoissa kuudenneksi. Seuraavana vuonna hän voitti Kansainyhteisön kisat ja sijoittui kauden lopussa GP-finaalissa viidenneksi ja yleisurheilun maailmancupissa toiseksi.

Boswell oli Birminghamin sisäratojen MM-kisoissa 2003 viides. Myöhemmin samana vuonna hän voitti Pariisin ulkoratojen MM-kisoissa MM-pronssia ja sijoittui IAAF:n yleisurheilufinaalissa seitsemänneksi. Seuraavana vuonna hän hyppäsi Ateenan olympialaisissa seitsemänneksi ja IAAF:n yleisurheilufinaalissa kolmanneksi. Helsingin MM-kisoissa 2005 hän oli neljäs. Boswell voitti Melbournen kansainyhteisön kisat 2006.

Henkilökohtaiset ennätykset
---------------------------

* Korkeushyppy (ulkoradat): 235 (1999, 2000, 2002)
* Korkeushyppy (sisäradat): 233 (2000, 2002)

Lähteet
-------

* Mark Boswell Kansainvälinen yleisurheiluliitto.  (englanniksi)

1. ↑  Butler, Mark (toim.): *IAAF Statistics Handbook: Helsinki 2005*, s. 573. IAAF, 2005. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Heinrich "Dora" Ratjen** (20. marraskuuta 1918 Bremen, Saksa – 22. huhtikuuta 2008) oli saksalainen yleisurheilija. Hän voitti naisten korkeushypyn Euroopan-mestaruuskilpailuissa Wienissä vuonna 1938. Voittonsa jälkeen Ratjen osoittautuikin mieheksi.

Ratjen osallistui Berliinin vuoden 1936 kesäolympialaisiin ja sijoittui korkeushypyssä neljänneksi. Wienin EM-kisoissa vuonna 1938 hän voitti kultaa uudella maailmanennätyksellä 170 cm. Kotimatkan aikana poliisi pysäytti Ratjenin rautatieasemalla Magdeburgissa, kun mieheksi arvioidun henkilön huomattiin liikkuvan naisten vaatteissa. Ratjen vietiin kuulusteltavaksi epäiltynä petoksesta.

Poliisilääkärin tutkimuksen perusteella Ratjen tulkittiin mieheksi, jolla tosin oli epämuodostunut penis. Ratjenin isän mukaan kätilö oli synnytyksen jälkeen tulkinnut lapsen ensin pojaksi ja sitten tytöksi. Ratjenia oli tämän vuoksi myös kasvatettu tyttönä, mutta hän oli 11-vuotiaana itse tajunnut olevansa poika. Doran isä Heinrich Ratjen vaati aluksi, että Doraa on pidettävä naisena. Isä kuitenkin muutti näkemystään ja ilmoitti sitten, että Doran nimi tulee muuttaa rekisteriin Heinrichiksi. Ratjen koki sukupuolensa selviämisen helpotuksena, hänet kirjattiin väestörekisteriin miehenä nimellä Heinrich ja Saksa luovutti EM-kullan.

Ratjenin valintaa Berliinin olympiakisoihin uutisoitiin vuonna 1966 natsien juonena, jolla juutalainen korkeushyppääjä Gretel Bergmann saatiin pudotettua olympiajoukkueesta. Uutisen asiavirheiden vuoksi se on arvioitu tekaistuksi ja että lehti ei olisi haastatellut Ratjenia. Väite esitettiin silti totena vuonna 2009 ilmestyneessä Berlin '36 -elokuvassa. Ratjenin kuoleman jälkeen Kielin yliopistollinen keskussairaala luovutti tapauksen asiakirjat. Asiakirjojen perusteella Time-lehden julkaisemaa ja elokuvassa toistettua väitettä natsien juonesta on pidetty perättömänä.

Katso myös
----------

* intersukupuolisuus

Lähteet
-------

1. ↑  Dora Ratjen Sports Reference LLC.  Arkistoitu 22.6.2012. Viitattu 16.12.2008.
2. ↑  Meinhardt, Gunnar: Die unglaubliche Geschichte der Gretel Bergmann *Welt Online*.  20.8.2009. Viitattu 9.11.2009. (saksaksi)
3. 1 2 3 4  Stefan Berg: 1936 Berlin Olympics: How Dora the Man Competed in the Woman's High Jump *Spiegel Online*.  15.9.2009. Viitattu 5.11.2017.
4. ↑  Robinson, Doug: How male-to-female transgender athletes are impacting women’s sports (Transgender athletes and the sports they play) *Deseret News*.  29.7.2021. Viitattu 20.9.2021. (englanniksi)
5. ↑  Track & Field: Preserving la Difference *Time*.  16.9.1966. Viitattu 5.11.2017. (englanniksi)
6. ↑  Zehn Wahrheiten von... Gretel Bergmann: "Ich wollte zeigen, dass ein jüdisches Mädchen die Deutschen besiegen kann" *Spiegel Online*.  25.8.2009. Viitattu 5.11.2017.

CommonsCommons
Wikimedia Commonsissa on kuvia tai muita tiedostoja aiheesta **Dora Ratjen**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Henkilöt | 
* Deutsche Biographie

 |

 |
**Juho Mäkäräinen** (1892 – 4. elokuuta 1967 Hollola) oli suomalainen tunnettu kyläsuutari.

Juho Mäkäräinen eli *Heikan Jussi*, oli hämäläisen Hollolan kunnan Herralan kylän kyläoriginelli ja tunnetuin asukas. Hänen suutarinmökistään on tehty museo, jota ylläpitää Herralan kotiseutuyhdistys. 

Heikan Jussin vanhemmat olivat Sotkamosta Herralaan muuttanut suutari Henrik eli Heikka Mäkäräinen ja Natalia Sahlberg. Jussilla oli kolme sisarta ja yksi 2-vuotiaana kuollut veli. Heikan Jussi joutui lopettamaan kansakoulun sairastuttuaan 12-vuotiaana tuberkuloosiin. Hän sai sitten isältään opastuksen suutarin ammattiin mutta huono terveys haittasi jatkossa ammatin harjoittamista. Heikan Jussi piti myös mökissään pientä kauppaa ja hankki sillä tavoin lisätuloja, lisäksi Helsingissä asunut sisar avusti häntä. Heikan Jussi harrasti itseopiskelua (muun muassa esperantoa), valokuvausta ja kansanperinteen keruuta. Hän kirjoitti myös paikallisuutisia lehtiin ja vuonna 1954 Herralaan perustettiin kotiseutuyhdistys Jussin aloitteesta.

Heikan Jussi lopetti suutarintyöt päästyään kansaneläkkeelle 1957. Viimeisinä elinvuosinaan tuberkuloosi alkoi vaivata häntä yhä enemmän. Heikan Jussi kuoli sydänkohtaukseen Herralan rautatieasemalla elokuun alussa 1967 ollessaan käynnistämässä mopoaan.

Vuonna 2003 julkaistiin perinteentutkija Tuija Saarisen väitöskirja *Poikkeusyksilö ja kyläyhteisö : tutkimus Heikan Jussin (Juho Mäkäräisen) elämästä ja huumorista*. Myös Mäkäräisen kirjeenvaihtoa kuvaava kirja, nimeltään *Mökkiläiselämää : Heikan Jussin kirjeitä ja merkintöjä Hollolasta 1903–1967* (1992), jonka on koonnut Pekka Laaksonen, on julkaistu.

Kirjallisuutta
--------------

* *Mökkiläiselämää. Heikan Jussin kirjeitã ja merkintöjä Hollolasta 1903–1967*, toimittanut Pekka Laaksonen. Suomalaisen Kirjallisuuden Seura, Helsinki 1992 (sisältää Heikan Jussin Museovirastolle kirjoittaman omaelämäkerran sekä kirjeet joita hän kirjoitti Helsingissä asuneelle sisarelleen Anna Mäkäräiselle vuosina 1903–1938)
* Tuija Saarinen : *Poikkeusyksilö ja kyläyhteisö. Tutkimus Heikan Jussin (Juho Mäkäräisen) elämästä ja huumorista*. Suomalaisen Kirjallisuuden Seura, 2003

Lähteet
-------

1. 1 2   (Arkistoitu – Internet Archive)
2. ↑  Tuija Saarinen : Heikan Jussi - katsaus kyläsuutarin huumoriin[vanhentunut linkki]

Aiheesta muualla
----------------

* Tuija Saarinen : Poikkeusyksilö ja kyläyhteisö - Tutkimus Heikan Jussin (Juho Mäkäräisen) elämästä ja huumorista. Lectio praecursoria Helsingin yliopistossa 5.4.2003, Elore 2/2003
* Tuija Saarinen : Vehnäpytkyjä ja pullasoppaa - Heikan Jussi hämäläiskylän kahvikutsuilla. Elore 2/2001

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Suomi (KANTO)
* Yhdysvallat

 |

 |
**Erik Marcus Friberg** (s. 31. maaliskuuta 1983 Tukholma) on ruotsalainen pokeriammattilainen.

Friberg aloitti pokerin teini-ikäisenä. Vuonna 2004 hän jätti yliopistopaikkansa ja alkoi pelata internetissä ammatikseen. Hänen ensimmäinen merkittävä livepokerisaavutuksensa oli samana vuonna European Poker Tourilla Barcelonassa saavutettu 26. tila. Seuraavana vuonna hän voitti Swedish Poker Challenge's -turnauksen no limit hold'em -turnauksen ja ansaitsi 87 287 euroa.

Kansainvälisen läpimurtonsa Friberg teki sijoittumalla kahdeksanneksi World Series of Pokerin pääturnauksessa vuonna 2006. Friberg oli selvinnyt turnaukseen PokerStarsin nettisatelliittiturnauksen kautta. Turnauksen voittanut Jamie Gold pudotti hänet akkaparilla Fribergin jätkäparia vastaan. Friberg ansaitsi sijoituksestaan 1 979 189 dollaria.

Vuoden 2007 WSOP:ssa Friberg sijoittui 5 000 dollarin no limit hold'em - six handed -turnauksessa kolmanneksi ja ansaitsi 345 582 dollaria. Lokakuussa 2007 hän voitti Ruotsin avoimen pokerimestaruuskilpailun pääturnauksen.

Marraskuussa 2007 Fribergin turnausansiot ylittivät 2,4 miljoonaa dollaria.

Lähteet
-------

1. ↑   : Erik Friberg WSOP player profile World Series of Poker. Viitattu 7. marraskuuta 2007.
2. ↑   : Poker Player Profiles: Erik Friberg PokerListings.com.  Arkistoitu 27.9.2007. Viitattu 10. huhtikuuta 2007.
3. ↑   : Erik Friberg stats The Hendon Mob. Viitattu 7. marraskuuta 2007.

Aiheesta muualla
----------------

* Erik Friberg The Hendon Mob Poker Databasessa (englanniksi)